CELEX: 62016CA0266
Language: hu
Date: 2018-02-27 00:00:00
Title: C-266/16. sz. ügy: A Bíróság (nagytanács) 2018. február 27-i ítélete (a High Court of Justice [England & Wales], Queen’s Bench Division [Administrative Court] [Egyesült Királyság] előzetes döntéshozatal iránti kérelme) – a Western Sahara Campaign UK kérelme alapján The Queen kontra Commissioners for Her Majesty’s Revenue and Customs, Secretary of State for Environment, Food and Rural Affairs (Előzetes döntéshozatal — Az Európai Közösség és a Marokkói Királyság között létrejött halászati partnerségi megállapodás — A megállapodás szerinti halászati lehetőségek megállapításáról szóló jegyzőkönyv — A megállapodás és a jegyzőkönyv megkötéséről szóló aktusok — A jegyzőkönyvben megállapított halászati lehetőségeket a tagállamok között felosztó rendeletek — Bírósági hatáskör — Értelmezés — Érvényesség az EUSZ 3. cikk (5) bekezdése és a nemzetközi jog szempontjából — Az említett megállapodásnak és jegyzőkönyvnek Nyugat-Szahara területére és a szomszédos vizekre történő alkalmazhatósága)

23.4.2018   
            
            
               HU
            
            
               Az Európai Unió Hivatalos Lapja
            
            
               C 142/3
            
         A Bíróság (nagytanács) 2018. február 27-i ítélete (a High Court of Justice [England & Wales], Queen’s Bench Division [Administrative Court] [Egyesült Királyság] előzetes döntéshozatal iránti kérelme) – a Western Sahara Campaign UK kérelme alapján The Queen kontra Commissioners for Her Majesty’s Revenue and Customs, Secretary of State for Environment, Food and Rural Affairs
   (C-266/16. sz. ügy) (1)
   
   ((Előzetes döntéshozatal - Az Európai Közösség és a Marokkói Királyság között létrejött halászati partnerségi megállapodás - A megállapodás szerinti halászati lehetőségek megállapításáról szóló jegyzőkönyv - A megállapodás és a jegyzőkönyv megkötéséről szóló aktusok - A jegyzőkönyvben megállapított halászati lehetőségeket a tagállamok között felosztó rendeletek - Bírósági hatáskör - Értelmezés - Érvényesség az EUSZ 3. cikk (5) bekezdése és a nemzetközi jog szempontjából - Az említett megállapodásnak és jegyzőkönyvnek Nyugat-Szahara területére és a szomszédos vizekre történő alkalmazhatósága))
   (2018/C 142/03)
   Az eljárás nyelve: angol
   
      A kérdést előterjesztő bíróság
   
   High Court of Justice (England & Wales), Queen’s Bench Division (Administrative Court)
   
      Az alapeljárás felei
   
   
      Felperes: a Western Sahara Campaign UK kérelme alapján The Queen
   
      Alperesek: Commissioners for Her Majesty’s Revenue and Customs, Secretary of State for Environment, Food and Rural Affairs
   
      Az eljárásban részt vesz: Confédération marocaine de l’agriculture et du développement rural (Comader)
   
      Rendelkező rész
   
   Mivel sem az Európai Közösség és Marokkói Királyság között létrejött halászati partnerségi megállapodás, sem az Európai Unió és a Marokkói Királyság közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti jegyzőkönyv nem alkalmazandó a Nyugat-Szahara területével szomszédos vizekre, az előzetes döntéshozatalra előterjesztett első kérdés vizsgálata nem tárt fel egyetlen olyan információt sem, amely érintené az említett megállapodás megkötéséről szóló, 2006. május 22-i 764/2006/EK tanácsi rendelet, az említett jegyzőkönyv megkötéséről szóló, 2013. december 16-i 2013/785/EU tanácsi határozat és az említett jegyzőkönyv szerinti halászati lehetőségek elosztásáról szóló, 2013. november 15-i 1270/2013/EU tanácsi rendelet érvényességét az EUSZ 3. cikk (5) bekezdésére tekintettel.
   
      (1)  HL C 260., 2016.7.18.